Ministarstvo javnih radova
ul. Arsenija Boljevića 2a, City Mall/III sprat, 81000 Podgorica	 
Broj: 01-426/26-2465/1
Podgorica, 3.7.2026.godine


POJAŠNJENJE
Tenderske dokumentacije broj 04-40/26 od 10.06.2026.godine
(šifra postupka #117151) za izvođenje radova na izgradnji Bulevara Velje brdo sa pratećom infrastrukturom
Povodom zahtjeva za pojašnjenje Tenderske dokumentacije, Komisija za sprovođenje postupka javne nabavke, u skladu sa članom 95 stav 2 Zakona o javnim nabavkama, na postavljena pitanja daje sljedeće odgovore: 

Pitanje: Tenderskom dokumentacijom je predviđeno više funkcija ključnog stručnog kadra. Takođe je navedeno da rukovodilac građenja može istovremeno biti i odgovorni inženjer građenja dijela radova.
Molimo za pojašnjenje da li, osim rukovodioca građenja, i druga odgovorna lica mogu obavljati više funkcija ključnog stručnog kadra, ukoliko ispunjavaju sve propisane uslove i posjeduju odgovarajuće licence za svaku od tih funkcija.
Odgovor: Biće predmet izmjene tenderske dokumentacije.

Pitanje:  Ukoliko ponuđač koristi stručni kadar drugog privrednog subjekta radi ispunjavanja uslova stručnih i kadrovskih kapaciteta, da li je dovoljno dostaviti ugovor o korišćenju sposobnosti drugog subjekta, kako je navedeno u tenderskoj dokumentaciji, ili je potrebno dostaviti i druge dokaze?
Odgovor: Saglasno članu 120 Zakona o javnim nabavkama i uslovima iz tenderske dokumentacije ponuđač je dužan da uz ponudu dostavi 1) izjavu privrednog subjekta;2) garanciju ponude; 3) ugovor iz člana 126 stav 1 ovog zakona, u slučaju podnošenja zajedničke ponude.
Naručilac će, u skladu sa članom 135 Zakona o javnim nabavkama vršiti provjeru podataka sadržanih u Izjavi privrednog subjekta čija je ponuda ekonomski najpovoljnija. 

Pitanje: Da li privredni subjekt čiji se stručni kadar koristi radi ispunjavanja uslova stručnih i kadrovskih kapaciteta mora biti prijavljen kao podizvođač, ili može biti angažovan samo kao drugi subjekt čije se sposobnosti koriste u skladu sa Zakonom o javnim nabavkama?
Odgovor: Saglasno Zakonu o javnim nabavkama, ako su tenderskom dokumentacijom zahtijevani uslovi ekonomsko-finansijske i stručno-tehničke sposobnosti, ponuđač može, radi ispunjenja tih uslova, da koristi sposobnost drugog subjekta

Pitanje: Molimo za pojašnjenje da li ključni stručni kadar može biti lice koje je državljanin druge države.
Odgovor: Da, ukoliko ispunjava uslove propisane tenderskom  dokumentacijom, odnosno uslovima za učešće u postupku i zahtjevi u pogledu načina izvršavanja predmeta nabavki.

Pitanje:  Ukoliko je ključni stručni kadar strani stručnjak, da li isti mora u trenutku podnošenja ponude posjedovati licencu izdatu u Crnoj Gori i potvrdu o članstvu u odgovarajućoj komori u Crnoj Gori, ili se može prihvatiti odgovarajuća licenca iz druge države, uz priznavanje u skladu sa važećim propisima?
Odgovor: Ponuđač mora da ispunjava uslove propisane tenderskom  dokumentacijom, odnosno uslovima za učešće u postupku i zahtjevi u pogledu načina izvršavanja predmeta nabavki prilikom podnošenja ponude. Saglasno članu 120 Zakona o javnim nabavkama nakon isteka roka za podnošenje ponuda ne smiju da se mijenjaju i/ili dopunjavaju, između ostalog, Izjava privrednog subjekta ponuđača.

Pitanje: Da li uslov koji se odnosi na licencu za geološka istraživanja mora ispunjavati sam ponuđač, ili se isti može ispuniti korišćenjem sposobnosti drugog privrednog subjekta u skladu sa Zakonom o javnim nabavkama?
Odgovor: Saglasno Zakonu o javnim nabavakama ponuda se može podnijeti u skladu sa članom 126, 127 i 128.

Pitanje:  Ukoliko se uslov licence za geološka istraživanja ispunjava korišćenjem sposobnosti drugog privrednog subjekta, da li je dovoljno dostaviti ugovor o korišćenju sposobnosti drugog subjekta, ili taj subjekt mora biti prijavljen kao podizvođač?
Odgovor: Odgovor obuhvaćen prethodnim odgovorima.

Pitanje: Da li privredni subjekt koji obezbjeđuje licencu za geološka istraživanja mora neposredno učestvovati u izvršenju geoloških radova tokom realizacije ugovora?
Odgovor: Da.

                                                                                                         Predsjednik Komisije

